Diari Oficial de la Generalitat Valenciana


Sumari del DOGV 4253, del 21-05-2002 (2002/5252)

Informació pública del programa d'actuació integrada del sector sud número 2 en àrea de Vera, del Pla General d'Ordenació Urbana d'Alboraya, que inclou document d'homologació, pla parcial i avantprojecte d'urbanització.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4253

Data del DOGV
:   21-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5252


Organisme emissor
:   Ajuntament d'Alboraia

Tipus de document
:   Anunci

Informació pública del programa d'actuació integrada del sector sud número 2 en àrea de Vera, del Pla General d'Ordenació Urbana d'Alboraya, que inclou document d'homologació, pla parcial i avantprojecte d'urbanització. [2002/Q5252]
  
1. La mercantil Mercado de Construcciones, SA, va presentar davant de l'Ajuntament d'Alboraya l'alternativa tècnica Vera 2 per al desenvolupament del sector de sòl urbanitzable del Pla General d'Ordenació Urbana, la qual va ser sotmesa a informació pública.
  
2. Durant el tràmit de pròrroga d'informació pública d'esta alternativa tècnica es va presentar el 25 d'abril de 2002 en este ajuntament, per la mercantil RS e Hijos, alternativa tècnica substancialment distinta a l'exposada al públic i que consta de document d'homologació, pla parcial i avantprojecte d'urbanització. Esta nova alternativa abraça un àmbit territorial major que el definit en l'anterior, ja que comprén, a més, el sòl urbà industrial contigu al sòl urbanitzable, de tal manera que els titulars cadastrals del nou àmbit no han sigut objecte d'avís, tal com assenyala l'article 46.3 de la Llei Reguladora de l'Activitat Urbanística.
  
3. Com a conseqüència d'això, s'ha suspés l'acte d'obertura de les proposicions jurídicoeconòmiques fins que finalitze el termini d'informació pública de la nova alternativa tècnica i haja conclòs el termini de cinc dies hàbils per a la presentació de proposicions jurídicoeconòmiques a esta.
  
4. Conseqüentment, i en aplicació del que disposa l'article 46 de la Llei Reguladora de l'Activitat Urbanística, correspon sotmetre a informació pública l'alternativa tècnica presentada per RS e Hijos, SL, pel termini de 20 dies hàbils comptats a partir del dia següent a la publicació del corresponent anunci en el Diari Oficial de la Generalitat Valenciana als mers efectes de poder formular les al·legacions que al seu dret convinguen i, si és procedent, proposicions juridicoeconòmiques a esta. L'endemà hàbil al de la finalització d'aquell termini començarà el termini de cinc dies hàbils per a la presentació de proposicions juridicoeconòmiques a la nova alternativa tècnica presentada. El següent dia hàbil tindrà lloc l'acte d'obertura de pliques en l'Ajuntament d'Alboraya, excepte si és dissabte, en este cas haurà d'entendre's l'endemà hàbil.
  
5. L'alternativa tècnica podrà ser consultada en la planta baixa de l'Ajuntament d'Alboraya, els dies hàbils en horari d'atenció al públic. Les al·legacions que, si és procedent, foren formulades seran presentades en l'Ajuntament d'Alboraya. Per a l'obtenció de fotocòpies de tota o part de l'alternativa podran dirigir-se a la fotocopiadora Diazotec en el carrer del Comte d'Altea, número 4, de València.